Kersfees begin vandag by Die Koöperasie | Maroela Media
Kersfees begin vandag by Die Koöperasie
Van leer looi en brei kan jy 'n plaasboer niks vertel nie. Op die plaas is alles self gemaak: van saalsakke en gordels tot kruisbande. Selfs riempiestoele is deel van ons geskiedenis, ons grootwordjare.
As kind het ons in die agterplaas op 'n stokou breiklip geskaterlag in die koelte van die groot boom terwyl ons al in die rondte getol het. Terwyl ons speel is meters en meters riempies gebrei wat later tot swepe en toue verwerk is.
Leer is vir 'n boer goud werd.
Maroela Media se aanlyn winkel, Die Koöperasie, het 'n groot waardering vir dié goue herinneringe en daarom is dit vir ons belangrik om seker te maak ons vir jou die mooiste egte leerprodukte kan aanbied. Dit is deel van die nostalgie wat nou slegs in herinneringe vasgevang is.
Nou kan jy ook jou eie stukkie boeregoud besit of dit hierdie Kersfees met 'n geliefde deel.
In ons winkel verkoop ons onder andere die mooiste leertasse, leerhandsakke, badsakkies, 'n leerbeursie en selfs 'n verskeidenheid van dasse. Gaan snuffel sommer nou in die rakke.